<classify> NAIROBI, KENYA NANCY ni miongoni mwa walionusurika katikashambulio la kigaidi kwenye majengo ya Hoteli ya Dusit D2, iliyopo Riverside,baada ya kukaa ndani kwa saa 12 huku akisubiri msaada wa kuokolewa. Shambulizi lilitukuta tukiwa tunamalizia mkutanokatika ofisi zetu zilizopo Riverside siku ya Jumanne, Januari 15, ilikuwa kamasaa 9 alasiri. Kichwani nilikuwa na jambo moja tu, kukimbilia nje na kuendeshagari kwa kasi bila kujali taa za barabarani na kufika nyumbani ili kuwahikumpokea mwanangu getini baada ya kushushwa na gari la shuleni kwao. Tulikuwa tunaagana na wenzetu wakatituliposikia mlipuko kutoka upande wa pili wa mto. Uamuzi wa harakauliochukuliwa na wenzangu ni kukimbilia dirishani. Lakini kutokana na mafunzoyangu ya ulinzi, niliwaonya juu ya tabia kama hiyo ya kukimbilia dirishani. Mmoja wa wafanyakazi wenzake alisema anamtoto anayesoma Shule ya Consolata, ambayo ili kuifikia ni lazima kuvuka mtohuo na alitakiwa kuhakikisha kuwa mtoto wake yuko salama. Tuliamua kutoka nje ya chumba cha mikutanona kuondoka. Lakini walinzi walituonya kuwa watu wanakimbilia nje ya jengo. Shambulizi Hapo ndipo nilipogundua kuwa tumeshambuliwa.Nilikimbia tena ndani na kuchukua mkoba wangu, lakini wakati nakimbilia kulejuu, kulikuwa na sauti isiyo ya kawaida, kulikuwa na mkanganyiko. Vijana nawazee, wagonjwa na wenye afya njema walikuwa wanasukumana wenyewe kwa wenyeweili kupata upenyo wa kujiokoa na kukimbilia nje ya majengo. Upesi nilianza kupiga kelele, kuwaomba watuwasisukumane na wala wasikimbie. Tutatoka nje sote pamoja, niliwaambia. Tukawekamkakati wa namna ya kutoka nje, kwanza tulikubaliana kuwatanguliza wazee nawanawake wajawazito. Kutoka kwenye ghorofa ya pili tulionamagaidi wawili kupitia dirishani. Walishika silaha nzito sana. Nikawaonyesha: Haya,ndiyo wale hebu waone. Ilitokea kama ajali tu, gaidi mmojaaliangalia kule juu na macho yetu yakakutana ana kwa ana. Akaelekeza bundukiyake kwenye kundi tulilokuwepo na kushambulia. Risasi zilitoboa dirisha nakuvunja kabisa. Maombi Wote tulisambaratika. Nilijikuta nimejifichachini ya meza wakati risasi zikirushwa hewani zikipasua madirisha. Ilikuwahatari sana. Nilimpigia simu mama yangu na kumwambiatunashambuliwa na magaidi na nikamwomba atuombee. Nikaanza kujifikiria mwenyewenikiwa nimezungukwa na ndugu zangu na nikagundua kuna soketi ya umeme. Bahatinzuri nilikuwa na chaja ya simu. Haraka nikachomeka na kutoa mlio kwenye simuyangu. Nikaanza kutuma meseji kwenye makundi mbalimbali ya WhatsApp kuwaambiawatu kuwa tunashambuliwa na magaidi. Muda huo huo nikasikia mlio wa risasi namlipuko ukatokea. Wakati mwingine sauti ya mlipuko ilikuwa karibu sana, nikajisemeamwenyewe, sasa nimepatikana. Lakini nilikuwa napokea meseji nyingi zakunipa pole na kunipa moyo. Kuokolewa Tuliendelea kufanya mawasiliano na kwa kiasikikubwa maofisa usalama waliwasiliana nami kutaka kujua eneo halisinililokuwepo. Niliwaelekeza eneo nililokuwepo na walinihakikishia kuwa watakujakuniokoa. Walituomba tusiwe na papara, wakataka tuwe watulivu. Ilipofika saa 4 usiku, umeme ulikatwa. Nilipigasimu kwa mmoja wa maofisa usalama kuuliza kwanini umeme umekatwa na kwa maranyingine alinihakikishia nisiwe na wasiwasi na akasema watatumia giza hilokutuokoa wote. Ilipofika saa 5 usiku, nilisikia sauti na kujaribu kujificha ndani zaidi kwanafasi iliyobaki, nilifikiria kuwa watakuwa karibu yangu tayari kuniua. Lakininikasikia, polisi, polisi, polisi, hapo ndipo nami nikatoka nje na kuamini kuwawamenifuatilia kwa mawasiliano yangu. Kitu cha kwanza walichosema: Jitambulishe mwenyewe,hilo nililifanya bila wasiwasi. Waliniuliza idadi ya watu waliokuwa nami na kamanaweza kuwabaini wote. Kisha walinichukua na kunizunguka wakati wakinisaidia. Walikuwa na silaha zilizokokiwa kabisa na kuzielekeza kila kona, wakatinaelekea kuwaonyesha maeneo mengine waliyojificha wenzangu. Baada ya hapo walituhamisha na kutuwekakatikati ya jengo na kusema tubaki hapo pamoja na kukaa mbali na madirisha yajengo hilo na watakuja tena kutuondoa baada ya kuhakikisha usalama wa majengoyote. Tulikaa hapo kwenye maficho kwa masaa manne,lakini kikosi cha maofisa usalama kiliendelea kuwasiliana na sisi, kutuambiatuwe wavumilivu na watulivu, pale tutakaposikia mlipuko wowote au sauti zarisasi kwa sababu watakuwa ni wao polisi wakipambana na magaidi kuhakikishawanakomboa jengo zima. Kikosi kingine tofauti kilikuja kutuokoa saa9:45 alfajiri. Hapo ndipo nilipokuja kuelewa hali halisi. Maofisa haowalitueleza kwa ufupi kilichotokea. Walituambia kuwa kama tungekuwa tunapitasehemu yenye dirisha, tuhakikishe tunapita kwa kasi, kisha tupunguze mwendobaada ya kupita na kujificha katika nafasi na kutoka nje kwa kasi kubwa. Askari hao walitembea kwenye ghorofa ya pilikwenda ya chini katika mlango wa dharura, huko ndiko waliegesha magariyaliyokuja kutuokoa. Walituzingira kwa bunduki kwa kila upande nawalitembea na kukimbia wakiwa wameinama. Pia walituambia kuhakikisha kuwatusiwe na papara. Hata pale tulipokuwa ndani kusubirikuokolewa, wakati wote walituonya kuacha papara. Tulifanikiwa kutoka nje tukiwapekupeku. Sikujua kama nakimbia kwenye sakafu ambayoilijaa vipande vya vioo, kwani sikujisikia maumivu yoyote. Tulichukuliwa na kupelekwa kwenye kituo cha Msalaba Mwekundu na kupewaushauri kabla ya kuruhusiwa kurejea nyumbani. Tulikutana na ndugu na familia zetu njewakitusubiri, hatimaye nikafanikiwa kufika nyumbani asubuhi. Nilichojifunzakatika shambulizi hilo ni umuhimu wa kuwa na mtandao mkubwa wa watukimawasiliano. Nilikuwa na marafiki na ndugu zangu ambao walikesha usiku wotekuniombea. Wengine walikuwa wanatoa taarifa kila baadaya muda kuelezea kinachoendelea baada ya kutazama runinga na kutuona tukikimbiakutoka upande mmoja kwenda mwingine katika tukio halisi. Wengine walikuwa wanawasiliana kwa meseji ilikuhakikisha wanapata taarifa zangu na kuchukua tahadhari kwa kuandika jinalangu Nancy na hayo yote yalinisaidia kuokolewa na kuwa watulivu.  <topic>: kimataifa 